Llingües d'España

N'España fálense unes 13 llingües vernácules; l'idioma oficial en toa España ye'l castellán o español. Un 35% los falantes son billingües, les más de les vegaes con llingües propies de les estremaes comunidaes autónomes.

Idiomes cooficiales
 l'aranés (variante del occitanu), nel Val d'Aran;
 el catalán (català) en Cataluña, Islles Baleares, y Comunidá Valenciana (onde se la denoma valencianu (valencià);
 el gallegu (galego) en Galicia;
 l'eusquera (euskara) nel País Vascu y en dalgunos conceyos de la Comunidá Foral de Navarra.

Idiomes qu'ensin ser cooficiales el so usu ta reguláu per llei
 L'asturianu nel Principáu d'Asturies.

 L'aragonés, na zona de Uesca y Altu Aragón:
 Aragonés occidental (ansotano, cheso);
 Aragonés central (belsetán, chistabino, tensino, pandicuto, bergotés);
 Aragonés oriental (benasqués, grausino, ribagorzanu, fobano, chistabino);
 Aragonés meridional (ayerbense, somontanés);

 El catalán en dalgunos conceyos aragoneses.

 El llionés na Comunidá Autónoma de Castiella y Llión.Artículu 5u. párrafu 2 del Estatutu d'Autonomía.

Otres llingües

Munches otres llingües, ensin gociar de reconocencia llegal denguna, úsense en delles zones:

 L'asturllionés:
Como fales de transición astures:
 eonaviegu (Del asturianu col gallegu oriental);
 montañés (Del asturianu col castellán)(cántabru), en Cantabria, na comarca d'Encartaciones (Vizcaya) y nel norte de Palencia y Burgos;
llebaniegu, na comarca de Llébana;
pasiegu, na comarca del Valle del Pas;
campurrianu, na comarca de Campoo;
de Cabuérniga (montañés propiamente dichu), na comarca del mesmu nome;
sobano, nel valle de Soba;
Tresmeranu, na comarca de Tresmiera; 
Peḥín, na zona costera;
 estremeñu,(del asturianu col castellán) nel noroeste de Cáceres y nel sur de Salamanca;
 artu (septentrional);
 meyu (central);
 baḥu (meridional);
 el catalán en dalgunos conceyos murcianos;
 la fala xalimesa falada nel valle de Xálima, n'As Ellas, Valverdi du Fresnu y Sa Martín de Trevellu, poblaciones asitiaes na provincia de Cáceres, na rexón d'Estremadura;
 el portugués, faláu en zones rurales de la comarca d'Olivenza (Badajoz) y na villa de L'Alamedilla (Salamanca):
 portugués de Firrera (Herrera de Alcántara), variedá dialeutal del portugués antiguu, faláu n'Estremadura;
 el caló, xitanu, ibero-romanín o hispano-romanín, coles sos rames subdialeutales hispano-caló, catalano-caló, vasco-caló y gallego/luso-caló;

Por mor de la inmigración :

 l'árabe, sobro too en Ceuta y Melilla.
 el tamazig, sobro too en Melilla.

Ente les llingües falaes polos inmigrantes y los sos descendientes habría destacar l'árabe, el chinu, el polacu, el quechua y el rumanu.

Dialeutos del castellán con entidá propia
300px|thumbnail|right|Mapa de llingües n'España y dialeutos del castellán
 Murcianu, fales de tránsitu col catalán con influencies aragoneses y andaluces, en Murcia, Orihuela y ciudaes d'alredor (Alicante), norte de Granada y Albacete, con diferencies en cada zona, llamaos subdialeutos como n'Albacete o norte de Granada.
 Castúo, fales de tránsitu col llionés (o estremeñu), n'Estremadura, y poblaciones de Huelva, Córdoba y Sevilla.
 Fales rioxanes, d'influyencia aragonesa pel oriente, vasca pel norte y asturllionesa pol occidente.
 Fales canaries, con influyencia Guanche, una de les rames bereberes estintes, que falábase nes islles enantes de la llegada del castellán, ya influyencies del portugués y numberosos americanismos.
 Fales andaluces, falaes na mayor parte d'Andalucía, con abondes estremadures ente les fales occidentales y les orientales.

 Llinguaxes non orales 
 Llingües de señes:
 Llingua de señes española (LSE)
 Llingua de señes catalana (LSC)
 Llingua de señes valenciana (LSCV)
 Xiblu gomeru, en La Gomera

Llingües muertes
Llingües que se falaben nel actual territoriu español y agora tán muertes:
 Aquitanu
 Celtíberu
 Feniciu
 Gaélicu de los Lugonnes
 Griegu
 Guanche
 Íberu
 Llatín
 Lusitanu
 Mozárabe
 Tartesiu

 Ver tamién 
Llingües prerromanes na Península Ibérica

 Referencies 

 Enllaces esternos 

Ethnologue,n'inglés
Proel.org, en castellán
Atlas Lingüístico de la Península Ibérica (ALPI) Online
La llingua de señes, CNSE